**Zmena rozpočtu na rok 2022 rozpočtovým opatrením č.3**

Zmena rozpočtu vyplýva zo zmien v  bežných a kapitálových výdavkov, FOP.

* Bežné výdavky sa navyšujú o 100 000 Eur, t.j. na 10 200 372 Eur
* Kapitálové výdavky sa navyšujú o 82 786 Eur, t.j. na 3 001 895 Eur
* Finančné operácie príjmové sa navyšujú o 145 000 Eur, t.j. na 2 790 353 Eur

Po zapracovaní navrhovaných zmien, ktoré boli prerokované primátorom mesta Námestovo bude bežný rozpočet prebytkový vo výške 210 737 Eur, kapitálový rozpočet schodkový vo výške 2  996 895 Eur.

**Výdavková časť**

**Bežné výdavky + 100 000 EUR**

1. *Zmena rozpočtovej klasifikácie z 64xxxx Enviromentálny fond na rozpočtovú klasifikáciu 6xxxxx Enviromentálny fond.*
2. Zníženie rozpočtových výdavkov podľa ekonomickej klasifikácie 64 rozpočtovej klasifikácie 05.1.0 Nakladanie s odpadmi  na príspevok TS mesta Námestovo **o - 70 000 EUR** . TS mesta Námestovo do konca februára zabezpečovali zvoz ako aj zneškodnenie odpadu na skládke odpadov v Zubrohlave, od 1. marca zabezpečujú zvoz, zber odpadu, nedôsledné triedenie odpadu a manipuláciu s prekládkou odpadu na skládke v Zubrohlave. Zneškodnenie komunálneho odpadu je zabezpečené externou firmou.
3. Zaradenie rozpočtových výdavkov podľa ekonomickej klasifikácie 63 rozpočtovej klasifikácie 05.1.0 Nakladanie s odpadmi za odber, prepravu a likvidáciu komunálneho odpadu vo výške

 **+ 170 000 EUR.**  Od 1.marca skládka odpadu v Zubrohlave slúži ako prekládková stanica, zneškodnenie komunálneho odpadu nám zabezpečuje firma WOOD Energy s.r.o.

Pri stanovení výšky rozpočtových výdavkov sme vychádzali z predpokladaného vyprodukovaného odpadu za rok 2021 a vysúťaženej ceny za odvoz a zneškodnenie komunálneho odpadu ako výsledok verejného obstarávania.

*Krytie - ekonomická klasifikácia rozpočtovej klasifikácie 100, program1 Bežné príjmy podprogram 1.1. Daňové príjmy vo výške 100 000Eur.*

**Kapitálové výdavky 82 786 EUR**

1. Navýšenie rozpočtových výdavkov podľa ekonomickej klasifikácie 71 rozpočtovej klasifikácie 06.2.0. Rozvoj obcí na projekt „Regenerácia vnútroblokov sídlisk v meste Námestovo o

 **+ 300 000 EUR**. Na tento projekt v rámci výzvy IROP-PO4-SC431-2021-65 na základe žiadosti NFP302040BDH8, ktorá splnila všetky podmienky poskytnutia príspevku, Ministerstvo investícií, regionálneho rozvoja a informatizácie SR schválilo nenávratný finančný príspevok Mestu Námestovo maximálne vo výške 284 943 EUR.

Projekt bol zameraný na revitalizáciu verejných priestranstiev na sídlisku Stred a sídlisku Brehy. Na sídlisku Stred pôjde o rekonštrukciu pôvodného asfaltového ihriska / výmena asfaltového povrchu za EPDM povrch/ , časti asfaltového chodníka / výmena asfaltových povrchov za priepustný povrch /, sadové úpravy zelene, výmena a doplnenie mobiliárov.

Na sídlisku Brehy bude realizovaná rekonštrukcia existujúceho detského ihriska na ul. Severná /výmena hracích prvkov, výmena povrchu za EPDM , rekonštrukcia vybraných chodníkov / výmena betónových povrchov za priepustný povrch /, sadové úpravy a psí park / časť priestranstva bude oplotený a bude slúžiť pre voľný výbeh psov na vlastnú zodpovednosť/*.*

*Realizácia je do júna 2023 a následne zúčtovanie prebehne do konca roka 2023.*

1. Vyradenie investície Realizácia športovej haly – I.fáza vo výške - 225 000 EUR.

V prípade určenia konečného umiestnenia športovej haly bude tento rok realizovaný proces vypracovania projektovej dokumentácie a proces získania príslušných povolení (územné, stavebné). Na predmetné procesy sú v rozpočte na rok 2022 alokované finančné prostriedky vo výške 160 000 EUR.

Z uvedeného navrhujeme realizáciu športovej haly – I. fáza z rozpočtu vyradiť.

1. Zaradenie finančných prostriedkov podľa ekonomickej klasifikácie 7 rozpočtovej klasifikácie 09.1.2 Základné vzdelanie na zakúpenie konvektomatu do školskej jedálne pri ZŠ Komenského vo výške 7 786 EUR na základe cenovej ponuky Gastrolux s.r.o.

Súčasný konvektomat bol zakúpený v roku 2005 a podľa obhliadky servisnej organizácie Gastrolux s.r.o. je morálne a funkčne zastaraný a pre prevádzku neekonomický. Oprava by  prevyšovala hodnotu zariadenia.

Krytie - ekonomická klasifikácia rozpočtovej klasifikácie 45,program 3 Finančné operácie.

**Finančné operácie príjmové + 145 000 Eur**

1. Zapojenie finančných prostriedkov z rezervného fondu podľa ekonomickej klasifikácie 454 vo výške **145 000 EUR** na kapitálové výdavky t.j. na krytie schodku kapitálového rozpočtu.

*Vypracovala: Mgr. Katarína Rusinová*